MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 60082/21.10.2026
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE 
la proiectul de hotărâre privind aprobarea vânzării unui imobil - teren situat în municipiul Satu Mare, str. Barbu Ştefănescu Delavrancea nr. 13/A
Proiectul de hotărâre se întemeiază, din punct de vedere juridic, pe următoarele prevederi:

- art. 10 alin. (2) şi art. 24  ale Legii cadastrului şi publicităţii imobiliare nr. 7/1996, republicată, cu modificările şi completările ulterioare;

- art. 354, art. 355 şi art. 364 alin. (1) din OUG nr. 57/2019 privind Codul adminsitrativ.
Potrivit art. 36 alin. (1) din Legea nr. 18/1991 „Terenurile aflate în proprietatea statului, situate în intravilanul localităților și care sunt în administrarea primăriilor, la data prezentei legi, trec în proprietatea comunelor, orașelor sau a municipiilor, urmând regimul juridic al terenurilor prevăzute la art. 26.”

Bunurile proprietate privată a unităţilor administrativ-teritoriale sunt reglementate de prevederile art. 553 alin. (1), alin. (4) din Codul Civil, iar autorităţile administraţiei publice locale dispun asupra acestor bunuri, în conformitate cu dispoziţiile art. 87 alin. (5) din OUG nr. 57/2019 privind Codul administrativ. 
Vânzarea unui teren proprietate privată a statului/unităţii administrativ-teritoriale pe care sunt edificate construcţii se poate face către proprietarul construcţiilor respective, iar preţul de vânzare se stabileşte printr-un raport de evaluare aprobat de către autoritatea deliberativă [art. 364 alin. (1) din Codul administrativ]. 
Potrivit extrasului CF 175765 (CF vechi 197) sub nr. top 1713/2, terenul are suprafaţa 299 mp. Cota de 49/299 parte din teren este proprietatea privată a Statului Român, iar cota de 250/299 parte este proprietatea petenţilor. Pe acest teren este amplasată construcţia-casă proprietatea petenţilor. 
Conform Memoriului tehnic şi a planului de amplasament avizat de ANCPI sub nr. 16070/21.02.2023 – documentaţie întocmită de ing. Szabo Andrei-Alexandru – terenul identificat mai sus este împrejmuit şi pe acesta este amplasată construcţia petenţilor. Terenul este aflat în intravilanul Municipiului Satu Mare. 
Din certificatul de atestare fiscală pentru persoane fizice nr. 30917/04.03.2025 reiese faptul că petenţii nu figurează cu creanţe către bugetul local, plătind taxa aferentă terenului aflat în folosinţa acestora. 
Preţul de vânzare a fost stabilit conform preţurilor prevăzute în raportul de evaluare care constituie Anexă  la Hotărârea Consiliului Local al municipiului Satu Mare nr. 249/24.09.2026. 
Petenţii-cumpărători vor suporta cheltuielile ocazionate de autentificarea actului de înstrăinare, inclusiv cele privind înscrierea în cartea funciară a dreptului lor de proprietate asupra terenului dobândit, conform dispoziţiilor art. 1666 C.civ. 

Sunt incidente şi prevederile art. 885, art. 888, art. 1650 şi urm. din Codul Civil, precum şi cele ale art. 108 lit. e), art. 129 alin. (2) lit. c), alin. (6) lit. b) şi art. 139 alin. (2) din OUG nr. 57/2019 privind Codul administrativ.

Cu privire la oportunitatea promovării lui, s-a pronunţat iniţiatorul prin referatul de aprobare, iar raportul de specialitate al Direcţiei Patrimoniu, Serviciul Patrimoniu, Concesionări, Închirieri analizează încadrarea solicitării în prevederile art. 364 alin. (1) din Codul administrativ.  

Pentru considerentele mai sus arătate, proiectul de hotărâre se încadrează în prevederile legale în vigoare.
În consecinţă, proiectul de hotărâre privind aprobarea vânzării unui imobil - teren situat în municipiul Satu Mare, str. Barbu Ştefănescu Delavrancea nr. 13/A, se înaintează Consiliului Local al municipiului Satu Mare cu propunere de aprobare.

